### Beslutning

Marie Nørgaard, Poul Thygesen, Ragner Frederiksen og Andreas Jessen kunne henholde sig til Teknik og Miljøs udtalelse af 7. juni 2017 i overensstemmelse med Magistratens anbefaling.

 Yngve Kjær kunne henholde sig til Venstres forslag.

 Tage Holm og Tom Hansen var forhindrede i at deltage i udvalgets behandling af sagen.

Forslag

 Forslag til byrådsbeslutning vedrørende busbaner og tilladelse til at taxaer også kan anvende disse.

 Venstre i [adresse] foreslår:

 At [adresse] beslutter at Rådmanden for Teknik og Miljø fremsender en indstilling til [adresse] der, igangsætter et forsøg med at taxaer får mulighed for at anvende busbaner på lige fod med busserne i [adresse].

 Forsøget skal herefter evalueres og vurderes i forhold til positiv og negativ indvirkning på trafikafviklingen og serviceringen af borgerne der benytter taxaer.

 Københavns Kommune har for få år tilbage afprøvet en lignende forsøgsordning. I den forbindelse indstiller vi til at erfaringerne fra København indhentes som en del af dette forslag.

 Motivation

 Tidligere har Aarhus Byråd besluttet at gøre Venstre-forslaget om at gøre forsøget med at give taxaer adgang til busgaden permanent, da det viste sig at være en succes.

 I Venstre vil vi give den kollektive trafik lige muligheder for at servicere borgerne. Det er vigtigt at busser og taxaer sidestilles, således at flest mulige borgere kan serviceres. Taxaerne er også en del af den offentlige transport, og taxa-selskaberne udtrykker at det vil give en bedre fremkommenlighed for vognene som vil komme kunderne, borgerne til gode.

 Stillet af byrådsmedlem Tage Holst og Yngve Kjær, politisk ordfører og medlem af Teknisk Udvalg Venstre i [adresse].

### Sagens forløb

05-04-2017 Aarhus Byråd
Fremsendes til Magistratsafdelingen for Teknik og Miljø til udtalelse, jf. byrådets vedtagelse i mødet den 5. april 2017 om magistratsbehandling af forslaget.

 Sagen bedes tilbagesendt til byrådet via Magistraten.
 07-06-2017 Teknik og Miljø
Venstre har foreslået, at der igangsættes et forsøg, hvor taxier generelt får mulighed for at anvende busbaner i [adresse].

 Teknik og Miljø vurderer, at der er en række fremkommelighedsmæssige og trafiksikkerhedsmæssige konsekvenser ved at tillade taxier i busbaner.

 Herudover er der en væsentlig teknisk problematik i forbindelse med prioritering af busser i signalregulerede kryds, hvis der tillades taxier i busbanerne.

 Teknik og Miljø ligger i vurderingen på linje med de be-tragtninger, som bl.a. Rigspolitiet har gjort gældende, og som har udløst, at der ikke er gennemført yderligere forsøg med taxier i busbaner i [adresse].

 Samlet set kan Teknik og Miljø således ikke anbefale, at forslaget om taxier i busbaner gennemføres.
 15-06-2017 Borgmesterens Afdeling påtegning
Fremsendes til Magistraten. Indstillingen fremsendes under henvisning til Magistratsafdelingen for Teknik og Miljø's udtalelse af 7. juni 2017. Borgmesterens Afdeling har derudover ingen bemærkninger til indstillingen.
 19-06-2017 Magistraten
[adresse] under henvisning til Magistratsafdelingen for Teknik og Miljøs udtalelse af 7. juni 2017, som Magistraten kan henholde sig til.

 Bob Overgaard og rådmand Lena Andersen henholder sig til det oprindelige forslag.
 16-08-2017 [adresse]
Fremsendes til Teknisk Udvalg til behandling i henhold til beslutning i byrådets møde den 16. august 2017.
 11-09-2017 Teknisk Udvalg
Marie Nørgaard, Poul Thygesen, Ragner Frederiksen og Andreas Jessen kunne henholde sig til Teknik og Miljøs udtalelse af 7. juni 2017 i overensstemmelse med Magistratens anbefaling.

 Yngve Kjær kunne henholde sig til Venstres forslag.

 Tage Holm og Tom Hansen var forhindrede i at deltage i udvalgets behandling af sagen.